יותר מ500 מתושבי עיה"ק טבריה, יצאו מחוזקים ומרוממים מהכינוס הגדול שנערך ביום רביעי ליל י"ט כסלו חג הגאולה של אדמו"ר הזקן ממאסרו על הרבצת וגילוי תורת החסידות כפי שהתבטא בעצמו לאחר יציאתו מהמאסר.
את האירוע כיבדו בנוכחותם רבני העיר טבריה ורבנים חשובים נוספים, כשבראשם הרב יצחק יוסף הרב הראשי לישראל.
את הערב פתח הרב ניסים אלמליח רב שדות התעופה, בדבר מלכות ופרק תהלים, לאחריו נשא דברים הרב שלמה דידי רב אזורי עמק הירדן ומרבני העיר.
הרב הפליא במעלת האנשים שלומדים חסידות ומתנהגים ברוחה שלא רק דואגים לקידום התורני והרוחני שלהם אלא גם מרביצים תורה ומקרבים את אחינו לאביהם שבשמים.
לאחר ששרו את ניגון ד' בבות, דיבר המרא דאתרא (שנבחר בחודש האחרון) הרב בוחבוט רבה של עיה"ק טבריה, לאחר דברי תורה והפלאת גדולת אדמו"ר הזקן, תיאר הרב את העידודים המיוחדים שקיבל דרך מכתביו של הרבי מלך המשיח, בתקופת מחלתו בשנה האחרונה בסימן של "תחשוב טוב יהיה טוב".
הרב איחל ובירך את תושבי העיר והפטיר שאומנם הוא עצמו לא גדל במוסדות חב"ד, אבל ברור שהדרך של הרבי היא הדרך שבה כל אחד צריך לילך בה.
בהתרגשות גדולה התקבל הראשון-לציון הרב יצחק יוסף, שטרח והגיע במיוחד לכב' של בעל התניא. הראשל"צ דיבר בארוכה על מעלת לימוד ההלכה ותיאר את הגאונות של בעל התניא וממשיכי דרכו אדמו"רי חב"ד לדורותיהם שבנוסף לגדולתם העצומה בתורה הן בנגלה והן בנסתר גם כתבו תשובות גאוניות בהלכה למעשה.
הרב הביא דוגמאות של תשובות בהלכה מהרבי מלך המשיח המשלבות עומק ובקיאות נדירה בכל חלקי התורה. והדגיש "אי-אפשר ללמוד הלכה כדבעי ללא עיון בשו"ע הרב של בעל התניא ובקוטרס-אחרון שלו". בהמשך תיאר הראשל"צ בלבביות איך הלך בילדותו עפ"י בקשת אביו הראשל"צ הגר"ע יוסף זצ"ל ביחד עם אחיו הרבנים שי', לישיבת-ערב של חב"ד שם למדו גם תניא וכתבי חסידות".
את הנאום המרכזי נשא הרב שניאור אשכנזי מרבני ראשון-לציון, שדיבר ברהיטות מיוחדת על הצורך בלימוד חסידות ועל השינוי המהותי והעצום שזה יכול לעשות ללומדיה הן בלימוד התורה והן בקיום המצוות, וסיים "לימוד תניא כיום, הוא לא רק בגדר של הידור מצווה, אלא זה חובה ממש בכדי שנוכל לעבוד את הקב"ה כראוי "בכל לבבך וגו'". אתם תושבי טבריה יש לכם הזדמנות ללמוד חסידות עם תלמידי הישיבה של חב"ד המיוחדים והמובחרים ע"י חברותא או במסגרת של שיעור".
בסיום האירוע נרשמו עשרות רבות ללימוד חברותא עם תלמידי הישיבה, ומהמארגנים נמסר שעדיין אפשרי להירשם ולהצטרף ללימוד נעלה זה.
את האירוע כיבדו רבני חב"ד בעיר וכן שלוחים וצוות ישיבת חב"ד בעיר, הרב יוסף קרמר, הרב ברוך לבנוני, הרב שמעון קוצובייבסקי, הרב צבי זלמנוב, הרב פרדני, הרב טורקוב, הרב בן-עקיבא, הרב גול, הרב בלוי, הרב אליהו קרמר, רבני העיר הרבנים: יקותיאל אוהב-ציון, אברהם אורם, פנחם כהן, מיכאל רביע ורפאל כהן.
מארגני האירוע ובראשם הרב יוסף קרמר שליח הרבי בטבריה ויו"ר המוסדות, מודים למסייעים לאירוע ר' אליהו זיגדון מ"מ ראש-העיר. ומר יעקב שיטרית יו"ר המועצה-הדתית. כמו"כ מר שמואל ברבי מתרבות תורנית ור' יואב חטב.
וכמובן לתלמידים השלוחים – תו"ת טבריא ת"ו שאירגנו בפועל את האירוע והצליחו למעלה מן המשוער בכמות ובאיכות.
כמו"כ בשבת האחרונה התמימים יצאו להקהלת קהילות ודיברו ביותר מ60 בתי כנסיות ברחבי העיר וחזרו משיחות הרבי מלך המשיח בנוגע לי"ט כסלו.